1.

Regulas 1., 2., 3., 4., 5. un 6. pantu aizstāju ar šādu tekstu. “1. pants 1. Ar šo regulu pieņem sīki izstrādātus piemērošanas noteikumus importa tarifu kvotām, kas atvērtas ar Regulu (EK) Nr. 774/94 un attiecas uz produktiem ar I pielikumā minētajiem KN kodiem. 2. Piemēro Komisijas Regulas (EK) Nr. 1291/2000 (5) un (EK) Nr. 1301/2006 (6) noteikumus, ja vien šajā regulā nav paredzēts citādi. 3. Produktu daudzumi, uz kuriem attiecas 1. punktā minētā kārtība, un muitas nodokļa samazinājuma likme ir noteikta I pielikumā. 2. pants Katrai grupai noteikto daudzumu sadala uz četriem laikposmiem: — 25 % no 1. janvāra līdz 31. martam, — 25 % no 1. aprīļa līdz 30. jūnijam, — 25 % no 1. jūlija līdz 30. septembrim, — 25 % no 1. oktobra līdz 31. decembrim. 3. pants 1. Piemērojot Regulas (EK) Nr. 1301/2006 5. pantu, importa licences pieteikuma iesniedzējs, iesniedzot savu pirmo pieteikumu attiecīgajam tarifu kvotas laikposmam, sniedz pierādījumu par to, ka tas ir ievedis vai izvedis vismaz 50 tonnas produktu, uz kuriem attiecas Regula (EEK) Nr. 2777/75, katrā no diviem Regulas (EK) Nr. 1301/2006 5. pantā minētajiem laikposmiem. 2. Pieteikumā licences saņemšanai drīkst norādīt tikai vienu no šīs regulas I pielikumā noteiktajiem grupas numuriem; pieteikumi var būt par vairākiem produktiem ar atšķirīgu KN kodu. Tādā gadījumā visus KN kodus un to nosaukumus norāda pieteikuma licences saņemšanai un attiecīgi licences 16. un 15. iedaļā. Pieteikumā licences saņemšanai norādītais daudzums ir ne mazāks par 10 tonnām un ne lielāks par 10 % no daudzuma, kas pieejams attiecīgajai grupai attiecīgajā laikposmā. 3. Pieteikuma licences saņemšanai un licences 8. iedaļā ieraksta izcelsmes valsts nosaukumu un ar krustiņu atzīmē “jā”; šī prasība neattiecas uz 3., 5. un 6. grupu. 4. Pieteikuma licences saņemšanai un licences 20. iedaļā jābūt vienai no II pielikuma A daļā minētajām norādēm. 5. Licences 24. iedaļā jābūt vienai no II pielikuma B daļā minētajām norādēm. 6. Attiecībā uz 3. grupu licences 24. iedaļā jābūt vienai no II pielikuma C daļā minētajām norādēm. 7. Attiecībā uz 5. grupu licences 24. iedaļā jābūt vienai no II pielikuma D daļā minētajām norādēm. 4. pants 1. Pieteikumu licences saņemšanai var iesniegt tikai iepriekšējā mēneša pirmajās septiņās dienās, pirms sākas kārtējais 2. pantā noteiktais laikposms. Tomēr attiecībā uz laikposmu no 2007. gada 1. janvāra līdz 31. martam pieteikumi licences saņemšanai ir jāiesniedz 2007. gada janvāra pirmo piecpadsmit dienu laikā. 2. Licences pieteikumam jāpievieno līgums par piegādi, kurā ir precizēts, ka pieprasītais attiecīgās izcelsmes mājputnu produkts attiecīgajā daudzumā ir paredzēts piegādei Eiropas Savienībā kvotai noteiktajā laikposmā. Šo punktu piemēro tikai 1., 2. un 4. grupas produktiem. 3. Atkāpjoties no Regulas (EK) Nr. 1301/2006 6. panta 1. punkta, attiecībā uz 3., 5. un 6. grupu ikviens pieteikuma iesniedzējs var iesniegt vairākus importa licences pieteikumus vienas grupas produktiem, ja šo produktu izcelsme ir vairāk nekā vienā valstī. Dalībvalsts kompetentajai iestādei vienlaikus iesniedz visus pieteikumus, kuri attiecas uz katru izcelsmes valsti atsevišķi. Tos izskata kā vienu pieteikumu attiecībā uz 3. panta 2. punktā minēto maksimālo daudzumu. 4. Dalībvalstis vēlākais piektajā darba dienā pēc pieteikumu iesniegšanas termiņa beigām par katru grupu paziņo Komisijai kopējos pieprasītos daudzumus (kilogramos), sadalot tos atbilstīgi produktu izcelsmei. 5. Licences izdod iespējami drīz pēc tam, kad Komisija ir pieņēmusi lēmumu. 6. Dalībvalstis līdz ceturtā mēneša beigām pēc attiecīgā ikgadējā laikposma par katru grupu paziņo Komisijai atbilstīgi produktu izcelsmei sadalītos daudzumus (kilogramos), kas saskaņā ar šo regulu ir faktiski laisti brīvā apgrozībā šajā laikposmā. 5. pants Importa licences ir derīgas 150 dienas no to faktiskās izdošanas dienas Regulas (EK) Nr. 1291/2000 23. panta 2. punkta nozīmē. Neskarot Regulas (EK) Nr. 1291/2000 9. panta 1. punktu, no licencēm izrietošās tiesības var pārņemt tikai tās personas, kas atbilst Regulas (EK) Nr. 1301/2006 5. pantā un šīs regulas 3. panta 1. punktā noteiktajiem atbilstības kritērijiem. 6. pants Iesniedzot pieteikumu importa licences saņemšanai par jebkuru 1. pantā norādīto produktu, iemaksā drošības naudu EUR 50 par 100 kilogramiem.